Michael Gove
Michael Andrew Gove (sündinud 26. augustil 1967 Edinburghis) on Suurbritannia ajakirjanik ja poliitik (Konservatiivne Partei). Ta oli aastatel 2010–2014 Suurbritannia haridusminister Cameroni esimeses valitsuses ning aastatel 2014–2016 justiitsminister ja lordkantsler Cameroni teises valitsuses. Ta õppis Aberdeenis Robert Gordoni kolledžis ja Oxfordi Ülikooli Lady Margaret Halli kolledžis. Pärast ülikooli lõpetamist töötas ta ajakirjanikuna.